Karin Hox

Karin Hox (født 10. juli 1935 i Oslo) er en norsk skuespiller. Hun debuterte i 1951 på Det Nye Teater i Let's Make an Opera av Benjamin Britten. Hox var i en årrekke ansatt ved Den Nationale Scene, der hennes første rolle var en meget populær Pippi Langstrømpe. 

Hun er karakterkunstner med stor spennvidde. Hox ble tidlig en aktiv kunstner i teaterets musikkrepertoar, både i opera og musikaler. Hun har som komiker spilt tittelrollen i Oscar Wennerstens Brødrene Østermanns huskors og Mette i Johan Herman Wessels Kjærlighet uten strømper, i klassisk teater Elvira i Molières Don Juan og Marianna i William Shakespeares Like for like. Hox var en sterk Simonne i Mordet på Marat av Peter Weiss. Fra 1990-årene har hun hatt suksess med egne kabaretprogrammer.

Eksterne lenker 
 
 
  «Karin Hox» i Store norske leksikon

Norske skuespillere
Personer fra Oslo